CELEX: 62020CN0515
Language: et
Date: 2020-10-14 00:00:00
Title: Kohtuasi C-515/20: Eelotsusetaotlus, mille on esitanud Bundesfinanzhof (Saksamaa) 14. oktoobril 2020 – B AG versus Finanzamt A

25.1.2021   
            
            
               ET
            
            
               Euroopa Liidu Teataja
            
            
               C 28/17
            
         
      Eelotsusetaotlus, mille on esitanud Bundesfinanzhof (Saksamaa) 14. oktoobril 2020 – B AG versus Finanzamt A
      (Kohtuasi C-515/20)
      (2021/C 28/25)
      Kohtumenetluse keel: saksa
      
         Eelotsusetaotluse esitanud kohus
      
      Bundesfinanzhof
      
         Põhikohtuasja pooled
      
      
         Kaebaja: B AG
      
         Vastustaja: Finanzamt A
      
         Eelotsuse küsimused
      
      
                  1.
               
               
                  Kas direktiivi 2006/112 (1) artiklis 122 sisalduvat mõistet „küttepuud“ tuleb tõlgendada nii, et see hõlmab mis tahes puitu, mis on oma objektiivsete omaduste poolest ette nähtud üksnes põletamiseks?
               
            
                  2.
               
               
                  Kas liikmesriik, kes kehtestab direktiivi 2006/112 artikli 122 alusel küttepuude tarnetele vähendatud maksumäära, võib vastavalt direktiivi 2006/112 artikli 98 lõikele 3 kasutada selle maksumäära kohaldamisala täpse ulatuse määramiseks kombineeritud nomenklatuuri?
               
            
                  3.
               
               
                  Kui teisele küsimusele vastatakse jaatavalt: Kas liikmesriik, kes kasutab direktiivi 2006/112 artiklist 122 ja artikli 98 lõikest 3 tulenevat võimalust määrata küttepuude tarnetele kehtestatud vähendatud maksumäära kohaldamisala täpne ulatus kombineeritud nomenklatuuri alusel, võib neutraalse maksustamise põhimõtet järgides kehtestada eri vormis küttepuudele, mis on oma objektiivsete tunnuste ja omaduste poolest erinevad, kuid rahuldavad kasutamise võrreldavuse kriteeriumi alusel keskmise tarbija seisukohast samu vajadusi (käesolevas asjas „kütmine“) ja seega omavahel konkureerivad, erinevad maksumäärad?
               
            
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).